· Съобщение за изработване на ПУП-ИПРЗ на УПИ II-9037од и ИПР на УПИ I-3128 за паркинг, кв. 192А, гр. Силистра, фаза: ПУП- парцеларен план по проект „Чист достъп в трансгранична зона Кълъраш – Силистра”
СЪОБЩЕНИЕ 


Внесеният от възложителя Община Силистра проект на ПУП-ИПРЗ на УПИ II-9037од и ИПР на УПИ I-3128 за паркинг, кв. 192А, гр. Силистра предвижда:

- да определи режим на застрояване за зона Од за развитие на водни спортове и рибарство;

- с ограничителни линии за застрояване се предвижда изграждане на „База за ремонт и съхранение на малкотонажни плавателни и транспортни съдове”;

- изграждане на яхтено пристанище за рибарски, моторни, ветроходни, гребни лодки, яхти, водни таксита и др. малки кораби, вкл. с хибридно и електрическо задвижване;

- осигуряване на подход към лимана на пристанище „Бай Даньо” към фарватера на реката, като се предвижда да се изгради ивица с приблизителна ширина 49 м. От нея ще се подхожда към вътрешния воден басейн на пристанището, което се намира на речен км 375,300 от река Дунав;

- озеленяване на свободните площи.

Така заявеният устройствен план попада в обхвата на т. 9.1. „Подробни устройствени планове – планове за застрояване и парцеларни планове за елементите на техническата инфраструктура извън урбанизираните територии” от Приложение № 2 от Наредбата за условията и реда за извършване на екологична оценка на планове и програми - Наредбата за ЕО, приета с ПМС №139 (ДВ, бр.57/2004г. изм. и доп. ДВ, бр.12/2016г.) и на основание чл. 2, ал. 2, т. 1 от същата Наредба подлежи на процедура за преценяване на необходимостта от екологична оценка. 

ПУП-ИПРЗ очертава рамката  за развитие на инвестиционно предложение за изграждане на яхтено пристанище за рибарски, моторни, ветроходни, гребни лодки и др. малки плавателни съдове, което се отнася към обхвата на т. 10, буква „е” - строителство на пристанища, пристанищни съоръжения, включително рибарски пристанища (невключени в приложение № 1) от Приложение 2 към чл. 93, ал. 1, т. 1 и 2 от ЗООС. Съгласно чл. 93, ал. 1, т. 2 на ЗООС, инвестиционното предложение подлежи на процедура по преценяване на необходимостта от извършване оценка на въздействието върху околната среда.

Отчитайки предвижданията и обхвата на устройствения план и характера на инвестиционното предложение, РИОСВ – Русе счита за целесъобразно прилагането на разпоредбата на чл. 91, ал. 2 от Закона за опазване на околната среда и извършването само на една от оценките по реда на Глава шеста на ЗООС, която в случая да е процедурата по преценяване на необходимостта от ОВОС.

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 4666/10.11.2016 г.
